CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56872)
  + [Valencià](/va/acuerdo/56699)






Selector de idioma

Leer

* [Español](/es/acuerdo/56790)
* [Valencià](/va/acuerdo/56639)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT"[Butlletí Oficial Universitat d'Alacant](/ca/Publicacion)
==============================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT"

Data d'aprovació
:   13/02/2025

Data de publicació
:   14/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56594)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56619)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56253)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT"&url=https://www.boua.ua.es/va/acuerdo/56584)

**Títol:** CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de febrer de 2025

#### CONVOCATÒRIA DE CONCURS "UN LEMA PER AL 50 ANIVERSARI DE LA FACULTAT"

1.   Objecte de la convocatòria i procediment de concessió

L'objecte d'aquesta convocatòria (concessió, en règim de concurrència competitiva), és de fer partícip tota la comunitat universitària de la Facultat de Filosofia i Lletres en el concurs «Un lema per al 50 aniversari de la Facultat».

El lema ha de servir per a identificar, visibilitzar i sintetitzar en un màxim de 6 paraules, la celebració del 50 aniversari de la Facultat de Filosofia i Lletres de la UA.

2.   Requisits de les Persones Beneficiàries

Podran obtenir la condició de beneficiari d`aquest premi a títol individual:

-        Estudiantat matriculat en qualsevol titulació de la Facultat de Filosofia i Lletres.

·        Personal docent i investigador adscrit a la Facultat de Filosofia i Lletres

-        Personal tècnic, de gestió i d`administració i serveis adscrit a la Facultat de Filosofia i Lletres.

En queden exclosos els membres del jurat.

3.      Nombre i dotació de premis.

Es concedirà un únic premi dotat de 100 euros i un diploma acreditatiu.

El concurs es podrà declarar desert si d'acord amb el que preveu el punt 5 d'aquesta convocatòria, «Criteris d`adjudicació», el jurat desestima la totalitat dels lemes presentats per incomplir els requisits establits en aquesta convocatòria, perquè vagen contra l'esperit de l'Estatut de la Universitat d'Alacant, perquè siguen ofensius o perquè no observen la igualtat de gènere entre dones i homes.

4.     Termini i procediment de presentació de sol·licituds

4.1. Termini de presentació

El termini de presentació dels LEMES estarà des de l'endemà de la publicació d'aquesta convocatòria en el BOUA fins a les 23.59 hores del dia 9 de març de 2025.

4.2. Procediment de presentació

La presentació dels LEMES es farà de manera electrònica a través del formulari habilitat en la pàgina web de la Facultat de Filosofia i Lletres:

<https://cvnet.cpd.ua.es/uaCuestionarios/acceso/pruebas.aspx?idcuestionario=210842&idioma=va>

En aquest formulari s'hauran de completar els camps següents: nom i cognoms de l'autora o autor, telèfon, correu electrònic, pseudònim, LEMA i explicació d'aquest. Les dades personals quedaran ocultes i no es coneixeran fins al cap de la resolució del jurat.

Cada concursant podrà presentar un màxim de dos LEMES, redactats en valencià i castellà, amb un màxim de 6 paraules.

5.     Criteris d'adjudicació

Els temes presentats hauran de ser originals i de creació pròpia, i no haver sigut premiats en altres concursos.

El jurat podrà desestimar els LEMES que incomplisquen aquests requisits o que vagen contra l`esperit de l`Estatut de la Universitat d`Alacant.

El jurat farà una proposta de lema guanyador atesos els següents aspectes de cada proposta:

-        Reflex de l'esdeveniment de l'aniversari (0-5 punts)

-        Forma del text (0-2,5 punts)

-        Contingut del text (0-2,5 punts)

6.     Òrgan Gestor i Comissió de valoració

6.1. Òrgan gestor

L'òrgan gestor de la convocatòria és la persona titular del Deganat de la Facultat de Filosofia i Lletres, que s'encarregarà de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència que gestionarà la convocatòria és el Deganat de la Facultat de Filosofia i Lletres, i es podrà contactar a través del correu electrònic institucional: qwgg.mlrghcy@xv.wu.

6.2. Comissió de valoració

La comissió encarregada de la valoració de les sol·licituds, denominada «jurat»

realitzarà l'examen i l'avaluació de les sol·licituds presentades.

El jurat tindrà aquesta composició, o si és el cas, persones que els substituïsquen:

Presidència: El degà o persona en qui delegue.

Secretaria: La vicedegana de Cultura, Comunicació i Promoció del valencià, o persona en qui delegue.

Vocalies:

La presidenta de la Delegaciò d'estudiants de la Facultat, o persona en qui delegue.

La administradora del Centre, o persona en qui delegue.

La directora del departament de Traducció i Interpretació, Pino Valero Cuadra

El director del departament de Filologia Catalana, Eduard Baile López

Els membres de la comissió de valoració signaran el document d'absència de conflicte d'interessos (DACI).

7.   Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web de la Facultat de Filosofia i Lletres, substituint la notificació a les persones interessades i produint els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

Després de la valoració de la sol·licitud, la persona titular del rectorat dictarà la resolució definitiva de concessió.

8.     Marc legal i pressupostari

Aquesta convocatòria, amb codi 2025SBV057, serveix de base reguladora i està recollida en la línia de subvenció 2024LS018 del Pla Estratègic de Subvencions 2025-2027 (exercici 2027) de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant, i aquesta convocatòria.

La dotació màxima per a aquesta convocatòria és de 100€ i està consignada en el capítol 4 del pressupost de la Facultat de Filosofia i Lletres, orgànica 20104B0001.

L'execució d'aquesta dotació està supeditada a la disposició de liquiditat de la Universitat d'Alacant. S'hi aplicaran les retencions de rendes que, si escau, establisca la legislació vigent.

9.     Obligacions, justificació de persones beneficiàries i pagament.

Són obligacions de les persones beneficiàries, a més de les establides en la Llei 38/2003, General de Subvencions, les següents:

- L'activitat subvencionada ha de realitzar-se en l'any 2025.

Per a ser beneficiàries d'aquesta convocatòria, les persones participants hauran de complir els requisits expressats en l'apartat número 2. Així mateix, podran ser requerides a presentar la documentació necessària per a justificar la concessió del premi.

En el cas d'estudiants, l'alumne o l'alumna haurà d'estar matriculat o matriculada en el termini de presentació de sol·licituds.

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, General de Subvencions, d'entre les que es troben:

a)       Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)       Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)       Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La Universitat procedirà d'ofici al pagament de la subvenció en un sol pagament.

10.           Protecció de dades de caràcter personal

De conformitat amb la Llei orgànica 3/2008, de 5 de desembre, de protecció de dades personals i garantia dels drets digitals, la Universitat d'Alacant tractarà les dades personals de les persones beneficiàries amb la finalitat de gestionar i tramitar el concurs «Un lema per a la UA».

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participar-hi. La propietat del LEMA premiat se cedirà a la Universitat d'Alacant, que es reserva el dret de reproducció mitjançant els formats i a través dels mitjans que considere oportuns.

La Universitat d'Alacant es reserva el dret d'adaptar el LEMA guanyador per al seu ús en qualsevol de les llengües utilitzades en la web institucional.

La participació en aquest concurs suposa l'acceptació de les bases.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant, es pot consultar en l'enllaç següent:

<https://seuelectronica.ua.es/va/privadesa.html>

11.           Recursos

Contra aquesta convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims

Alacant, 13 de febrer de 2025

La rectora

P.D. de signatura el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03573 Sant Vicent del Raspeig - Alacant  
 Tel. 22 642 3816 - Fax 85 989 2321](https://www.google.es/maps/@36.996408,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12596&trk=tyah&trkInfo=tarId%3R3015117956247%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)